Kalarka
Kalarka (isp. Calarcá) – miestas vakarinėje Kolumbijoje, Kindijaus departamente, Centrinės Kordiljeros vakariniame šlaite, rytinis Armenijos priemiestis. Maisto pramonė (cukranendrių, vaisių ir daržovių perdirbimas). Prekybinis regiono, kuriame auginama kava, cukranendrės, bananai, kukurūzai, laikomos alpakos, centras. Vystomas ekoturizmas (Penjas Blankas uolos, El Mariposario drugių vivariumas, botanikos sodas).